《唐多令 偶书》
清代·周贻繁

积雪暗重云。闲愁入岁新。小红炉、薄酒能温。无奈此中消未得，才遣去、又还人。

寥落旧情亲。繁华事易陈。话悲欢、识曲谁真。屈指古今多少事，都只是、镜中春。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。